# ROMÂNIA (nu produce efecte juridice)\*

**JUDEŢUL MUREŞ**

**MUNICIPIULUI TÂRGU MUREŞ PRIMAR**

**DIRECŢIA ŞCOLI Soós Zoltán**

**Nr. 46.969din 11.07.2023**

 **REFERAT DE APROBARE**

*privind modificarea și completarea HCL nr.193 din 25 mai 2023 de* **aprobare a indicatorilor tehnico-economici** ***„SF Reabilitare termică prin PNRR-Liceul Teoretic Gheorghe Marinescu ”*** *pentru obiectivul* ***„Eficientizare Energetică Liceul Teoretic Gheorghe Marinescu în Municipiul Târgu Mureș, Județul Mureș*”**

Proiectul depus de către Municipiul Târgu în cadrul apelului de proiecte PNRR/2022/C5/2/B.2.1/1/ 2/B.2.2/1, PNRR/2022/C5/B.2.2/1, componenta 5 — Valul renovării, axa 2 —Schema de granturi pentru eficiență energetică și reziliență în clădiri publice, operațiunea B.2: Renovarea energetică moderată sau aprofundată a clădirilor publice, a fost aprobat la finanțare, și în luna ianuarie 2023 a fost semnat Contractul de finanțare cu numărul 2386 din 9 ianuarie 2023 . Valoarea totală a finanțării nerambursabile conform acestui contract este în cuantum de 7.906.614,30 lei, fără TVA, valoare integral eligibilă, reprezentând 9.408.871,02 lei cu TVA.

*Prin HCL nr.193 din 25 mai 2023, s-au aprobat indicatorii tehnico economici, SF reabilitare termică prin PNRR-Liceul Teoretic Gheorghe Marinescu, pentru obiectivul ” Eficientizare Energetică Liceul Teoretic Gheorghe Marinescu în Municipiul Târgu Mureș,. După cum reiese din această documentație,* implementarea proiectului de investiții implică desfășurarea unor activități suplimentare care generează cheltuieli conexe, aferente cheltuielilor cu serviciile de consultanță, cheltuielilor cu auditul financiar, cheltuielilor pentru informare și publicitate, etc.

Ca urmare a încărcării în platformă a documentației conform HCL 193/2023, prin notificarea 11826/05.07.2023, s-au solicitat o serie de clarificări, și anume:

* anexa la Hotărârea de aprobare a documentației tehnico-economice faza DALI/SF , să cuprindă detalierea indicatorilor tehnico-economici si valoarea acestora în conformitate cu documentația tehnico-economică și valoarea eligibilă a proiectului asumată prin contractul de finanţare.
* detalierea cheltuielilor atât eligibile cât și neeligibile, precum și aprobarea devizului general.

Aceste documente trebuie transmise până la data de 12 iulie 2023.

 Față de cele arătate mai sus, pentru a da curs solicitărilor de clarificări, în termenul prevăzut, se impune adoptarea de îndată a unei hotărârii de consiliu privind modificarea si completarea Hotărârii de Consiliu Local nr.192/2023, prin care au fost aprobați indicatorii tehnico-economici astfel cum s-a solicitat, în conformitate cu prevederile art.129 din OUG nr.57/2019, privind Codul administrativ cu modificările si completările ulterioare, propunem spre dezbatere și aprobare Consiliului Local Târgu Mureș, proiectul de hotărâre privind *modificarea și completarea HCl nr.193 din 25 mai 2023 de* aprobare a indicatorilor tehnico-economici  *„SF Reabilitare termică prin PNRR-Liceul Teoretic Gheorghe Marinescu ” pentru obiectivul „Eficientizare Energetică Liceul Teoretic Gheorghe Marinescu în Municipiul Târgu Mureș, Județul Mureș*”

*Director ex.adj.*

*Ing. Horațiu Lobonț*

 *Î/R.c.j Mirela Decean*

\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ

**ROMÂNIA**

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

 **Proiect**

 **(nu produce efecte juridice) \***

 **Inițiator**

 **PRIMAR**

 **SOÓS ZOLTÁN**

**H O T Ă R Â R E A nr. \_\_\_\_\_\_**

din \_\_\_\_\_\_\_\_\_\_\_\_\_\_\_\_\_\_\_\_\_ 2023

***privind modificarea și completarea HCl nr.193 din 25 mai 2023 de aprobare a indicatorilor tehnico-economici „ SF Reabilitare termică prin PNRR-Liceul Teoretic Gheorghe Marinescu” pentru obiectivul „Eficientizare Energetică Liceul Teoretic Gheorghe Marinescu în Municipiul Târgu Mureș, Județul Mureș”***

 ***Consiliul Local al Municipiului Târgu Mureș, întrunit în ședință extraordinară de lucru***

***Având în vedere :***

Referatul de aprobare nr.\_\_\_\_\_\_\_\_\_\_\_\_din 11 iulie 2023 inițiat de Primarul Municipiului Târgu Mureș, prin Direcția Şcoli, *privind modificarea și completarea HCl nr.193 din 25 mai 2023 de* **aprobare a indicatorilor tehnico-economici** ***„ SF Reabilitare termică prin PNRR-Liceul Teoretic Gheorghe Marinescu”*** *pentru obiectivul* ***„Eficientizare Energetică Școala Liceul Teoretic Gheorghe Marinescu* în *Municipiul Târgu Mureș, Județul Mureș*”**

* Raportul de specialitate al Direcției juridice contencios administrativ şi administrație publică locală
* Raportul de specialitate al Direcției Proiecte cu Finanțare Internațională, Resurse Umane, Relații cu Publicul și Logistică
* Raportul de specialitate al Direcției economice
* Raportul Comisiilor de specialitate din cadrul Consiliului Local Municipal Târgu Mureș .

***Ținând cont de :***

* prevederile HG nr.907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor / proiectelor de investiţii finanţate din fonduri publice, cu modificările şi completările ulterioare,
* art.44 din Legea nr.273/2006 privind finanțele publice locale cu modificările și completările ulterioare .
* Ordonanța de Urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de Urgentă a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență;
* Hotărârea Guvernului nr. 209/2022 pentru aprobarea Normelor metodologice de aplicare a prevederilor Ordonanței de Urgentă a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de Urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe nerambursabile în cadrul Mecanismului de redresare și reziliență;
* art. 108 alin.1 lit.d) , din OUG nr.57/2019 privind Codul administrativ cu modificările și completările ulterioare.

***În temeiul prevederilor*** 129 alin.(1), alin. (2) lit.”c” si “d”, alin.(4) li.d, respectiv alin.(7) lit. „a”, lit. „k”, alin.(9) lit. „a”, alin.(10) lit. „a”, 133 alin.(1), art.139 alin.(1), art.196 din OUG nr.57/2019 privind Codul administrativ , cu modificările şi completările ulterioare.

**H o t ă r ă ş t e :**

 **Art. I.** Se aprobă *modificarea* art.1 din Hotărârea Consiliului Local al Municipiului Târgu Mureș nr.193/25.05.2023 privind aprobarea indicatorilor tehnico-economici  *„ SF Reabilitare termică prin PNRR-Liceul Teoretic Gheorghe Marinescu” pentru obiectivul „Eficientizare Energetică Liceul teoretic Gheorghe Marinescu* î*n Municipiul Târgu Mureș, Județul Mureș*” după cum urmează**:**

***Art.1*** *se modifică și va avea următorul cuprins :*

”Art.1. Se aprobă indicatorii tehnico- economici ” DALI reabilitare termică prin PNRR- Liceul teoretic Gheorghe Marinescu ”*pentru obiectivul ” Eficientizare Energetică Școala Liceul Teoretic Gheorghe Marinescu din Municipiul Târgu Mureș, judetul Mureș”* și devizul general în valoare de 9.679.309,70 lei cu TVA, conform anexei 1 ce face parte integrantă din prezenta hotărâre.

**Art. II** *.Se introduce A****rt.2*** *care va avea următorul cuprins :*

 *”* Art. 2. Se aprobă bugetului total estimativ al proiectului „Eficientizarea Energetică a Liceului Teoretic Gheorghe Marinescu din Municipiul Târgu Mureș” a proiectului, în valoare totală de 9.667.189,70 lei (inclusiv TVA) din care:

 valoare eligibilă din PNRR fără TVA 7.906.614,30 lei

Valoare TVA aferentă cheltuielilor eligibile: 1.463.075,10 lei

Valoare neeligibilă inclusiv TVA 297.500 lei

**Art.III*.*** Restul articolelor din HCL 193/25.05.2023 se renumeroteazăcorespunzător.

**Art. IV.** Cu aducere la îndeplinire a prevederilor prezentei hotărâri se încredințează Executivul Municipiului Târgu Mureș prin Direcția Economică şi Direcția Școli - Serviciul Investiţii, Reparații, Școli, Biserici şi Spitale, Direcția Proiecte cu Finanțare Internațională, Resurse Umane, Relații cu Publicul și Logistică

**Art. V.** În conformitate cu prevederile art. 252, alin. 1, lit. c, art.255 din OUG nr.57/2019 privind Codul administrativ şi ale art.3, alin.1 din Legea nr.554/2004 Legea contenciosului administrativ, prezenta Hotărâre se înaintează Prefectului Județului Mureș, pentru exercitarea controlului de legalitate.

**Art.VI.** Prezenta hotărâre se comunică:

 - Direcţiei Şcoli,

 - Direcţiei Economice

 -Directiei Proiecte cu Finanțare Internațională, Resurse Umane, Relații cu Publicul și Logistică

**Viză de legalitate**

**Secretarul General al Municipiului Târgu Mureș**

 **Bordi Kinga**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**

Anexa nr.1 la HCL nr.\_\_\_\_\_\_\_\_ din data \_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Principalii indicatori tehnico – economici**

**Ai investiției*****„ DALI Reabilitare termică prin PNRR-* Liceului Teoretic Gheorghe Marinescu*”*** *pentru obiectivul* ***„Eficientizare Energetică a* Liceului Teoretic Gheorghe Marinescu *în Municipiul Târgu Mureș, Județul Mureș*”**

**1.Indicatori valorici:**

1.1 Valoarea totală a investiției, inclusiv T.V.A.

Total**: 9.667.189,70** lei;

Din care: construcții – montaj (C+M) inclusiv T.V.A.: **7.433.981,82** lei;

Valoarea estimativă totală a a proiectului, este de 9.667.189,70 lei (inclusiv TVA) din care:

 valoare eligibilă din PNRR fără TVA 7.906.614,30 lei

Valoare TVA aferentă cheltuielilor eligibile: 1.463.075,10 lei

Valoare neeligibilă inclusiv TVA 297.500 lei

1.2 **Costuri pe metru pătrat (suprafață desfășurată)**

**INVESTIȚIA DE BAZĂ:**

Calcul preț / mp construit

Suprafață desfășurată propusă a imobilului = 3.661,00 mp;

Cost mp construit (lei fără TVA) – investiție totală = valoare deviz / suprafață desfășurată =2.228,79 /mp (include: modernizarea construcției propriu-zise, dotare cu echipamente, proiectare și consultanță etc.);

Cost mp construit (lei fără TVA) – investiție de bază = valoare deviz / suprafață desfășurată = 1.928,73 lei/mp (include: modernizarea construcției propriu-zise, dotare cu echipamente, etc.);

Cost mp construit (lei fără TVA) – C+I = valoare C+I / suprafață desfășurată =1.670,69 lei/mp (include: modernizarea construcției propriu-zise);

**Indicatori fizici:**

Durata de implementare a proiectului: 24 luni inclusiv proiectare.

Durata perioadei de garanție a lucrărilor de intervenție: minim 36 luni

( luni de la data recepției la terminarea lucrărilor)

* 1. Indicatori minimali (capacități tehnice, indicatori calitativi):

|  |  |  |  |
| --- | --- | --- | --- |
| **Rezultate** | **Valoare la începutul implementării proiectului** | **Valoare la finalul implementării proiectului**  | **REDUCERE**  |
| Consumul anual specific de energie finală pentru încălzire (kWh/m2 an) | 155,71 | 11,21 | 92,80 % |
| Consumul de energie primară totală (kWh/m2 an) | 258,87 | 46,70 | 81,96 % |
| Consumul de energie primară totală utilizând surse convenționale (kWh/m2 an) | 258,87 | 29,59 | 88,57 % |
| Consumul de energie primară totală utilizând surse regenerabile (kWh/m2 an) | 0 | 17,12 | **-** |
| Nivel anual estimat al gazelor cu efect de seră (echivalent kgCO2/m2 an) | 42,06 | 4,56 |  89,29 % |
| Arie desfășurată de clădire școală, renovată energetic (m2) | - | 3.661 | - |
| Puncte de încărcare rapidă (cu putere peste 22kW) instalate pentru vehicule electrice (număr) | - | 1 | - |
| Puncte de încărcare rapidă (cu putere peste 50kW) instalate pentru vehicule electrice (număr) |  | 1 |  |
| Persoane care beneficiază în mod direct de măsuri pentru adaptarea la schimbările climatice | - | 759 | - |

1.4. **Indici Urbanistici**

**Indici Urbanistici**
1)Suprafaţa teren=5022 mp, conf. CF120899 corp C1

**Corp școală :**
**-situație existentă/ propusă**

- Regim de înălțime: P+3E

- Suprafața construită: 1330 mp

- Suprafața desfășurată: 3571 mp

 S desfășurată propusa 3.661 mp

Clasa de importanță: III;
Categoria de importanță: C;
Gradul de rezistență la foc: II; Riscul de incendiu: MIC; Tc=0.7, ag=0.15;

 **Corp sala de sport :**

- Regim de înălțime: P

- Suprafața construită: 593 mp

- Suprafața desfășurată: cca 593 mp

**Corp C3 -spălătorie**,

Regim de înălțime: P

Suprafață construită de 28.65 mp

**Corp C4 - clădire Internat**

- Regim de înălțime: P+4E

- Suprafața construită: 631 mp

- Suprafața desfășurată: cca 3155 mp

Corp C4 - clădire atelier

Corp C5 - magazie

P.O.T. = 40,41 %,

C.U.T. = 1,31

**Aviz favorabil al**

**DIRECȚIA ȘCOLI**

**Director adjunct,**

**Lobonț Horațiu**